अगर आपके साथ भी ऐसी समस्या हो तो इसे नज़रअंदाज़ न करें क्योंकि यह ईटिंग डिसॉर्डर का लक्षण हो सकता है। वैसे तो यह समस्या किसी भी उम्र में हो सकती है लेकिन टीनएजर्स में इसकी आशंका बढ़ जाती है क्योंकि यही वह समय होता है, जब आप अपने फिजि़कल अपियरेंस को लेकर ज़्यादा कॉन्शस रहते हैं। हालांकि किसी व्यक्ति के खानपान की आदतों, शारीरिक संरचना और हाव-भाव देखकर यह पता नहीं लगाया जा सकता कि उसे ईटिंग डिसॉर्डर की समस्या है या नहीं? ईटिंग डिसॉर्डर के मुख्यत: 2 रूप नज़र आते हैं- एनोरेक्सिया नर्वोसा और बिंज ईटिंग, जो व्यक्ति के शारीरिक-मानसिक स्वास्थ्य पर बहुत बुरा असर डालते हैं।